Ιωάννης Καραμανδάνης

Ο Ιωάννης Καραμανδάνης  (1856-17 Ιανουαρίου 1938) ήταν ευεργέτης της Πάτρας. Καταγόταν από τη Ζάκυνθο και ήταν σταφιδέμπορος. Το σπίτι του βρισκόταν στην περιοχή του Αρχαίου Ωδείου.

 Βιογραφία 
Το 1910 απεβίωσε από φυματίωση σε ηλικία 15 χρονών ο γιος του, Μπέμπης. 

Το 1938 δώρισε στη μνήμη του γιου του το Καραμανδάνειο Νοσοκομείο. Μαζί με την οικία του δώρισε και τις σταφιδαποθήκες Μπάρρυ στην παραλιακή οδό, δίπλα απο τους Μύλους του Αγίου Γεωργίου, ακίνητο το οποίο ανήκει στην επιτροπή που διαχειρίζεται και το Καραμανδάνειο νοσοκομείο και σήμερα στεγάζει πολιτιστικές δράσεις, μεταξύ των οποίων και τη Δραματική Σχολή του ΔΗΠΕΘΕ. 

Εν ζωή ανέλαβε να σπουδάσει στην Ευρώπη νέους τεχνικούς, ενώ το 1936 δώρισε το σπίτι του στην πλατεία Όλγας για να στεγαστεί το αρχαιολογικό μουσείο της πόλης. Την περίοδο 1944-1954 στέγαζε και την δημοτική βιβλιοθήκη. Το 2010 το κτίριο επεστράφη στον Δήμο Πατρέων ύστερα από την μεταστέγαση του Αρχαιολογικού μουσείου σε νέο κτίριο.  

Διετέλεσε πρόεδρος του Εμπορικού Συλλόγου Πατρών και στην εποχή του αγοράστηκε το νεοκλασικό κτήριο στο οποίο στεγάζεται σήμερα ο σύλλογος. 

Απεβίωσε στην Πάτρα στις 17 Ιανουαρίου 1938. Η πολιτεία τον τίμησε δίνοντας το όνομά του σε μια οδό της πόλης. Έχει ενταφιαστεί σε μνήμα που βρίσκεται στον κεντρικό δρόμο που οδηγεί προς την αλέα των εμπόρων και τραπεζιτών στο Α΄ Νεκροταφείο Πατρών. 

 Παραπομπές 

Κατηγορία:Έλληνες ευεργέτες